Oba O'Neala igraju na Božić (24/12/04) - 2004-12-24
Sutra, u Indianapolisu gostuju Pistonsi, a u Los Angeles, kod Lakersa, dolazi Miami, na željno očekivani obračun starih suparnika Kobej
Jermaine O'Neal je dobio i posljednje odobrenje da može igrati u uzvratnoj utakmici Indiana Pacersa i Detroit Pistonsa. Posljednju presudu donio je nadležni savezni sud nakon što je izgledalo da NBA ne prihvaća odluku neovisnog arbitra. U igru se vraća, nakon kraćeg liječenja izgrebene potkoljenice, i Shaquille O'Neal, tako da će jedine dvije božićne utakmice ljubiteljima košarke donijeti mnogo uzbuđenja. Dakle, sutra, u Indianapolisu gostuju Pistonsi, a u Los Angeles, kod Lakersa, dolazi Miami, na željno očekivani obračun starih suparnika Kobeja Bryanta i Shaqa O'Neala. No, pogledajmo i što se zbivalo na sinoćnjim utakmicama. San Antonio Spursi su uspjeli dobro usporiti 'najvrijednijeg igrača lige' Kevina Garnetta i lagano pobijediti Minnesota Timberwolves s 96 prema 82. No, u prvoj polovici utakmice, ishod se nije nazrijevao: Spursi su zaostajali za više od 10 koševa. Tek u drugoj polovici su tako dobro čuvali Garnetta da je on imao samo jedan ubačaj. Na koncu, Manu Ginobili je ubacio 22, a Tim Duncan 19 pogodaka za pobjednike, a Wally Szczerbiak 22 i Garnett 15 za poražene. Memphis Grizzlies su gostovali u Phoenixu i – izgubili sa 102 prema 109. Sunsi su u Amireu Stoudamireu imali i najboljeg strijelca utakmice – s 30 ubačaja – i najefikasnijeg skakača – 11 skokova, dok je Shawn Marion dao samo jedan pogodak manje, 29. Još traje utakmica u Sacramentu gdje gostuje Miami Heat, a trenutno Kingsi lagano vode.